જેનો જન્મ થયો છે તેને કોઈક તકલીફ ક્યારેક તો આવશે જ. ભગવાન પણ માનવ દેહ લઇને આવ્યાં હતાં ત્યારે તેમને પણ આવા અનુભવ થયાં હતાં. પરંતુ જો સમસ્યા તેનું નિરાકરણ લઈને આવે અથવા તો તેનું પ્રમાણ ઓછું હોય તો તે સમસ્યા મોટી નથી લાગતી. માણસના મનમાં સમસ્યાને કેવી રીતે લેવી તેનો ભાવ પણ આ સમસ્યાઓનું પ્રમાણ દર્શાવે છે. જો ઉત્તરનો દોષ મોટો હોય તો નાની સમસ્યાઓ પણ બિલોરી કાચમાં દેખાય છે. ખાસ તો સ્ત્રીના મનમાં અસંતોષ વધતા આગળ જતાં અચાનક વિરહ આવી શકે. મારા રીસર્ચમાં મેં અમુક રંગોની પણ આવી અસર જોઈ છે. ઉત્તર દિશામાં કેસરીનો એક ખાસ શેડ લગાવવાથી આવી તકલીફ આવી શકે. પણ તેનું પ્રમાણ કેટલું છે તે સમજવું જરૂરી છે. કોઈ પણ એક દોષ મોટી સમસ્યા નથી આપતો નથી. અને કોઈ એક માત્ર નિરાકરણ બધી તકલીફો માટે મદદરૂપ ન પણ થાય.